Sklep predsednika Splošnega sodišča z dne 20. januarja 2014 –
Romonta proti Komisiji
(Zadeva T‑614/13 R)
„Začasna odredba – Okolje – Direktiva 2003/87/ES – Sistem izmenjave pravic do emisije toplogrednih plinov – Brezplačno dodeljevanje pravic do emisije od leta 2013 – Predlog za ugotovitev pretirane strogosti – Neobstoj nujnosti“
1.                     Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Diskrecijska pravica sodnika za začasne odredbe (členi 256(1) PDEU, 278 PDEU in 279 PDEU; Poslovnik Splošnega sodišča, člen 104(2)) (Glej točke od 14 do 17.)
2.                     Začasna odredba – Odlog izvršitve – Pogoji za izdajo – Nujnost – Resna in nepopravljiva škoda – Dokazno breme – Finančna škoda – Položaj, ki bi lahko ogrozil obstoj tožeče družbe – Odločba Komisije o zavrnitvi za prehodno brezplačno dodeljevanje dodatnih pravic do emisije toplogrednih plinov – Odločba o odločanju o zadevi v glavni stvari po hitrem postopku v smislu člena 76a Poslovnika Splošnega sodišča – Neobstoj nujnosti (člena 256(1) PDEU in 278 PDEU; Poslovnik Splošnega sodišča, člena 76a in 104(2)) (Glej točke od 20 do 27.)
Predmet
Predlog za odlog izvršitve člena 1(1) Sklepa Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL, posebna izdaja v slovenščini, poglavje 15, zvezek 7, str. 631), in sicer v delu, v katerem je zavrnjena dodelitev pravic do emisije na podlagi pretirane strogosti.
Izrek
1.
Predlog za izdajo začasne odredbe se zavrne.
2.
Odločitev o stroških se pridrži.